### Súťažné podklady

**za účelom výberu dodávateľa tovaru**

Výzva v súlade s ustanovením  § 117 zákona č. 343/2015 Z. z. o verejnom obstarávaní v znení neskorších predpisov – ZVO.

#### Predmet zákazky :

**„Poľnohospodárske stroje“**

tovary

Všetky podmienky nestanovené v týchto súťažných podkladoch a podmienkach sa riadia Zákonom o verejnom obstarávaní v platnom znení.

Predloženie ponúk za účelom **výberu dodávateľa** .

Lučenec, dňa : 15.03.2021

......................................................................

Milan Mrva SHR

**NÁZOV, ADRESA A KONTAKTNÉ MIESTO VEREJNÉHO OBSTARÁVATEĽA**

Názov verejného obstarávateľa: **Milan Mrva SHR**

IČO: **50 181 033**

Adresa verejného obstarávateľa:  **984 01 Lučenec, Vajanského 29**

Štatutárny zástupca : **Milan Mrva**

**Kontaktná osoba:** Milan Mrva

**tel. č.:** +421 905 636 079

**e-mail:** [**mino.mrva**](mailto:mino.mrva)**@gmail.com**

**Milan Mrva SHR** ako verejný obstarávateľ v zmysle § 8 ods. 1 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej aj „ZVO“). Ďalšie informácie a vysvetľovanie súťažných podkladov bude poskytnuté na adrese a kontaktnom mieste uvedenom v tomto bode výzvy.

#### 1. Názov zákazky:

**Poľnohospodárske stroje -** Druh zákazky: tovary

**2. Opis predmetu zákazky :**

Predmetom zákazky je dodanie poľnohospodárskych strojov s nasledovnými požiadavkami:

|  |  |
| --- | --- |
| **Nakladač** | **1 ks** |
| Výkon motoru | Min. 55 kW |
| Objem valcov | Min. 3260 cm3 |
| Pracovná, ovládacia a pojazdová hydraulika | áno |
| Vyrovnávacie polohy pracovného zariadenia | Hydraulické |
| Prevádzková hmotnosť | Min. 3500 kg |
| Nosnosť – užitočné zaťaženie | Min. 1100 kg |
| Objem základnej lopaty | Min. 0,60 m3 |
| Objem lopát podľa potrieb užívateľa | 0,6-0,9 m3 |
| Hnacia sila | Max. 32 kN |
| Zdvíhacia sila | Min.28 kN |
| Trhacia sila | Min. 27 kN |
| Max. rýchlosť nakladača | Min. 12 km/h |
| **Traktorový náves** | **1 ks** |
| Trojstranné vyklápanie korby | áno |
| Nosnosť | Min. 15 300 kg |
| Objem ložnej plochy | Min. 17 m3 |
| Rozmery ložnej plochy | d x š 5100 x 2420 mm (+- 15%) |
| Celkové rozmery d x š x v | 6 800 x 2 550 x 3 100 mm (+-15%) |
| Výška bočnice | 800 mm (+-15%) |
| Výška nadstavby | 600 mm (+-15%) |
| Hrúbka podlahy/stien | 5 / 2,5 mm (+-15%) |
| Hydraulická odstavná noha | Áno |
| Dvojhadicová brzdová sústava s mechan.ručnou brzdou | Áno |
| Dolné tiahlo otočné | Ø50 |
| Kliny podporné | Áno |
| 5 stupňový hydraulický valec | 75/1980 mm (+-15%) |
| pneumatiky | Min. 385/65 R22.5 |
| Rozchod kolies | 1 960 mm (+-15%) |
| Počet náprav | 2, tandemová |
| Zadný otvor | Min. 40 x 40 cm |
| **Pluh 3+1** | **1 ks** |
| Rám | 120 x 120 x 8 mm (+-15%) |
| Bočné oporné koleso | 10,0 |
| Tlmič kolesa, ističe | Áno |
| Ochrana pružinami | Áno |
| Hladký rez | Ø 420 mm (+-15%) |
| Čepele s dlátom | Áno |
| Šírka oranej pôdy nastav | 28,3 / 36,6 / 40 cm (+-15%) |
| Voľný priestor pod rámom | Min. 75 cm |
| Vzdialenosť medzi telom | Min. 80 cm |
| **Krmná lopata hydraulická** | **1 ks** |
| Rezná hrana | Min. 150 x 16 HB500 |
| Hydraulická rezacia hlavica s frézou | áno |
| Hydraulický okruh | Min. 1 |
| Objem | Min. 2,0 m3 |
| Miešacia závitovka | Áno |
| Miešacie kotúče protismerným otáčaním | Min. 2 |
| Celková výška | Min. 2 000 mm |
| Celková šírka | Min. 1800 mm |
| **Krátke diskové brány** | **1 ks** |
| Pracovný záber | 3 m |
| tanier | Ø 560 x 4 mm (+-15%) |
| Rozostup medzi radmi tanierov | 75 cm (+-15%) |
| Mechanická regulácia uhla natočenia predného radu tanierov | Áno |
| Mechanická regulácia sekcii voči sebe | Áno |
| Mechanická regulácia hĺbky pomocou nastaviteľného utláčacieho segmentového valca | Áno |
| Odpruženie a istenie tanierov pomocou gumených pružných elementov | Áno |
| Osadenie bezúdržbovými ložiskami | áno |

Doprava na určené miesto a záruka 24 mesiacov.

Uchádzač uvedie ním navrhovanú cenu za komplexné dodanie tovaru podľa požadovaných parametrov, ktoré uvedie v Prílohe č. 2 – Návrh na plnenie kritérií - Cenová ponuka v políčku – Ponuka.

**3. Rozdelenie zákazky na časti:** Zákazka nebude delená na časti.

**3.1 Povoľuje sa predloženie variantných riešení:** Nie.

**4. Kód CPV:** 16000000-5 Poľnohospodárske stroje

**5. Spôsob predkladania ponúk:**

Uchádzač môže predložiť iba jednu **ponuku osobne alebo poštovou zásielkou**. Obálka s ponukou musí byť zalepená, nepriehľadná, viditeľne označená poznámkou „NEOTVÁRAŤ“, na adresu verejného obstarávateľa: **Milan Mrva, 984 01 Lučenec, Vajanského 29.**

Ponuka musí byť doručená v uzavretej obálke, ktorá musí obsahovať nasledovné údaje:

- názov a adresu verejného obstarávateľa

- obchodné meno a sídlo alebo miesto podnikania uchádzača

- označenie „VO-Poľnohospodárska technika“

Pri osobnom doručení ponuky uchádzačom, kontaktná osoba verejného obstarávateľa vydá uchádzačovi potvrdenie o jej prevzatí s uvedením miesta, dátumu a času prevzatia po­nuky. V prípade, ak uchádzač predloží ponuku prostredníctvom poštovej zásielky, je rozho­dujúci termín doručenia ponuky na adresu verejného obstarávateľa.

**Oprávnení uchádzači :** Ponuku môže predložiť len uchádzač, ktorý je oprávnený dodávať požadovaný tovar.

**Jazyk ponuky:** Ponuky sa predkladajú v slovenskom alebo českom jazyku.

V prípade predloženia Ponuky v inom ako slovenskom alebo českom jazyku, je Uchádzač povinný predložiť aj úradný preklad Ponuky do slovenského jazyka, opatrený úradnou pečiatkou prekladateľa a v rámci Obstarávania bude posúdená verzia Ponuky v slovenskom jazyku.

**6. Lehota na predkladanie ponúk:**

**Deň: 26 mesiac: 03 rok: 2021 hodina: 15.00 hod.**

Ponuka predložená po uplynutí lehoty nebude zaradená do hodnotenia a bude neotvorená vrátená uchádzačovi.

**7. Platnosť ponuky:** Ponuky zostávajú platné do: **31.12.2021**

**8. Predpokladaná hodnota zákazky:** 91 225,00 EUR bez DPH

**9. Miesto dodania:** Miesto dodania tovaru: Obec Holiša č. 207, 985 57

**10. Obsah ponuky:**

**10.1 Podmienky účasti, doklady preukazujúce osobné postavenie uchádzača v zmysle §32:**

10.1.1 Predloženie a uvedenie identifikačných údajov Uchádzača: (obchodné meno a sídlo uchádzača, IČO, telefón, mail) v Prílohe č. 2 – Návrh na plnenie kritérií - Cenová ponuka

10.1.2 Predloženie fotokópie aktuálneho dokladu, ktorý preukáže oprávnenie Uchádzača realizovať predmet Zákazky (výpis z obchodného registra, výpis zo živnostenského registra),

* + 1. Pokiaľ má Uchádzač sídlo mimo územia Slovenskej republiky, aktuálnu fotokópiu dokumentu, ktorý podľa právneho poriadku štátu, v ktorom má Uchádzač sídlo, dostatočne preukazuje oprávnenie Uchádzača realizovať predmet Zákazky.
    2. Vyhlásenie, že Uchádzač nemá zákaz účasti vo VO – Príloha č.1
    3. Povinnosť Uchádzača predložiť čestné vyhlásenie:

a) ak je **Uchádzač právnická osoba**, čestné vyhlásenie Uchádzača o neexistencii Právoplatného odsúdenia za trestné činy, o neporušení Zákazu nelegálnej práce a o neexistencii Nepovolených skutočností v Prílohe č. 3

1. ak je **Uchádzač fyzická osoba**, čestné vyhlásenie Uchádzača o neexistencii Právoplatného odsúdenia za trestné činy, o neporušení Zákazu nelegálnej práce a o neexistencii Nepovolených skutočností, v Prílohe č. 4.

**10.2 Doklady a dokumenty týkajúce sa technickej a odbornej spôsobilosti podľa § 34 :**

Uchádzač predloží certifikát pôvodu predmetu zákazky.

**Povinnosťou Uchádzača je predložiť Ponuku v dvoch origináloch vrátane všetkých príloh alebo v dvoch úradne overených fotokópiách (**výnimkou dokladu o oprávnení – ten postačuje vo forme fotokópie).

**10.3 Dokumenty majú byť podpísané:**

- uchádzačom v súlade s dokladom o oprávnení podnikať alebo zástupcom uchádzača, oprávneným konať v mene uchádzača; v tom prípade bude súčasťou ponuky písomné plnomocenstvo pre zástupcu uchádzača podpísané uchádzačom.

**10.4 Mena a ceny uvádzané v ponuke**

Cena za dodanie predmetu zákazky musí byť stanovená v zmysle zákona NR SR č.18/1996 Z. z. o cenách v znení neskorších predpisov a vyhlášky MF SR č. 87/1996 Z. z., ktorou sa vykonáva zákon NR SR č.18/1996 Z. z. o cenách v znení neskorších predpisov. Uchádzač je povinný do celkovej ceny zahrnúť všetky náklady súvisiace s dodaním.

Uchádzačom navrhovaná výsledná zmluvná cena bude vyjadrená v mene EUR zaokrúhlená na dve desatinné miesta.

Ak je uchádzač platcom dane z pridanej hodnoty (ďalej len „DPH“), navrhovanú zmluvnú cenu uvedie v zložení:

- navrhovaná zmluvná cena bez DPH,

- sadzba DPH a výška DPH,

- navrhovaná zmluvná cena vrátane DPH.

Ak uchádzač nie je platcom DPH, uvedie navrhovanú zmluvnú cenu celkom.

**11. Obhliadka miesta**: - nepožaduje sa

**11.1 Dorozumievanie a vysvetľovanie :**

V prípade potreby objasniť súťažné podklady verejný obstarávateľ poskytne vysvetľovanie údajov uvedených vo výzve na predkladanie ponúk do 3 pracovných dní od doručenia žiadosti na vysvetlenie všetkým uchádzačom. Písomnú žiadosť o vysvetlenie súťažných podkladov záujemca v určenej lehote doručí na kontaktné údaje uvedené v úvode súťažných podkladov.

**12. PREDPOKLADANÝ Termín zadania zákazky:** 03/2022

**13. Lehota dodania tovaru:** do 09/2022 (do 6 mes. od účinnosti zmluvného vzťahu).

**14. Uzavretie zmluvy*:***

Kúpna zmluvauzatvorená podľa § 409 a nasl. zákona č. 513/1991 Zb. Obchodný zákonník v platnom znení.

Navrhované náležitosti zmluvného vzťahu:

1.1Celková skutočná fakturovaná zmluvná cena nesmie prekročiť finančný limit pre zadávanie zákazky s nízkou hodnotou, bez DPH.

1.2 Lehota splatnosti faktúry: min. 30 kalendárnych dní odo dňa jej doručenia.

* 1. Verejný obstarávateľ neposkytuje preddavok, ani zálohovú platbu.

1.4 Víťazný uchádzač pred podpisom Zmluvy o plnení zákazky doručí

Verejnému obstarávateľovi:

1. informáciu, že Zmluva o plnení zákazky s Víťazným uchádzačom musí obsahovať nižšie uvedené náležitosti alebo vzor Zmluvy o plnení zákazky s nasledovnými náležitosťami:

* predmet plnenia totožný s predmetom Zákazky,
* podmienky plnenia Zákazky v súlade s Výzvou na predkladanie ponúk, súťažnými podkladmi a Ponukou Víťazného uchádzača, vrátane ceny uvedenej v Ponuke,
* právne vymáhateľnú sankciu verejného obstarávateľa voči Uchádzačovi za neplnenie predmetu zmluvy (dodanie stavebných prác, tovaru alebo služby) riadne a včas,
* „Zmluvné strany súhlasia, aby oprávnení zamestnanci Riadiaceho orgánu, a ďalšie oprávnené osoby, v súlade s právnymi predpismi Slovenskej republiky, vykonali voči zmluvným stranám kontrolu/audit dokumentácie a vecnú kontrolu skutočností súvisiacich s vykonaním obstarávania na predmet plnenia podľa tejto zmluvy, súvisiacich s realizáciou predmetu plnenia podľa tejto zmluvy a skutočností súvisiacich s poskytnutím nenávratného finančného príspevku na základe Zmluvy o poskytnutí regionálneho príspevku uzavretej s Úradom podpredsedu vlády SR pre investície a informatizáciu. Zmluvné strany sa zaväzujú kontrolu strpieť a poskytnúť týmto osobám nevyhnutnú súčinnosť.“

1. informáciu, že ustanovenia Zmluvy o plnení zákazky, je zakázané čiastočne alebo úplne upraviť (dodatkom alebo jednostranne) v rozpore s vyššie uvedeným alebo ich zo Zmluvy o plnení zákazky čiastočne alebo úplne vypustiť,

* ak je to relevantné, informáciu, že každá zmluva alebo dodatok uzavretý povinnou osobou, ktorý podlieha povinnosti zverejnenia podľa § 5a zákona č. 211/2000   
  Z. z. o slobodnom prístupe k informáciám a o zmene a doplnení niektorých zákonov (zákon o slobode informácii) v znení neskorších predpisov, musí byť zverejnená v Centrálnom registri zmlúv, alebo na webovom sídle verejného obstarávateľa (s ohľadom na kategóriu povinnej osoby). V nadväznosti na zákon č. 546/2010 Z. z., ktorým sa dopĺňa zákon č. 40/1964 Zb. Občiansky zákonník v znení neskorších predpisov, ak verejný obstarávateľ nezverejnil uzavretú zmluvu, resp. dodatok k zmluve v lehote do 3 mesiacov od jej podpísania, má sa za to, že takáto zmluva alebo dodatok vôbec nevznikla. Rovnako nie je dovolené plnenie zmluvy ešte pred dátumom jej účinnosti.

1. vo vzťahu k registru partnerov verejného sektora informáciu o tom, že:

* ak má Uchádzač, s ktorým verejný obstarávateľ uzatvára Zmluvu o plnení zákazky, zákonnú povinnosť zápisu do registra partnerov verejného sektora (v zmysle zákona č. 315/2016 Z. z. o registri partnerov verejného sektora a o zmene a doplnení niektorých zákonov), verejný obstarávateľ ešte pred uzavretím Zmluvy o plnení zákazky preverí platné zapísanie Uchádzača do registra partnerov verejného sektora,
* verejný obstarávateľ, ktorý je subjektom verejného sektora, nemôže uzavrieť zmluvu s tým, kto nie je zapísaný v registri partnerov verejného sektora napriek tomu, že mu povinnosť zápisu vyplýva z právnych predpisov,
* verejný obstarávateľ je pred uzavretím zmluvy povinný overiť, či subjekt povinnosť zápisu do registra splnil.

**Zmluva nadobudne účinnosť až po schválení žiadosti o nenávratný finančný príspevok (NFP) a súčasne po kladnom overení procesu verejného obstarávania zo strany Riadiaceho orgánu. V prípade, že proces verejného obstarávania nebude Riadiacim orgánom schválený, verejný obstarávateľ si vyhradzuje právo odstúpiť od zmluvy s víťazným uchádzačom bez akýchkoľvek sankcií.**

**15. Vyhodnotenie ponúk** : dňa 26.03.2021 o 16,00 hod.

**Adresa:** v sídle verejného obstarávateľa. **Vyhodnotenie ponúk je neverejné.**

**15.1 Kritérium na hodnotenie ponúk:** *podľa ust. § 44 ods. 3, c) ZVO -* najnižšia cena (cena celková)

**16. Informácia o vyhodnotení ponúk:**

Verejný obstarávateľ vylúči z procesu vyhodnocovania uchádzača, ak tento :

* nesplnil podmienky účasti,
* nepredložil požadované doklady alebo informácie v požadovanom termíne,
* poskytol nepravdivé alebo skreslené informácie.

Na základe kritérií na hodnotenie ponúk bude identifikovaný úspešný uchádzač, ktorému verejný obstarávateľ zašle informáciu, že uspel. S úspešným uchádzačom verejný obstarávateľ uzavrie zmluvu v zmysle predloženej cenovej ponuky.

Neúspešným uchádzačom verejný obstarávateľ zašle informáciu o výsledku vyhodnotenia ponúk, že neuspeli s uvedením dôvodu.

Uchádzačom, ktorí predložia svoje ponuky, v prípade neúspešnej ponuky, nevzniká žiadny nárok na úhradu nákladov, ktoré mu vznikli s prípravou a doručením ponuky.

**17. Spôsob financovania:**

Predmet zákazky bude financovaný z verejných zdrojov - z Európskeho poľnohospodárskeho fondu pre rozvoj vidieka z podopatrenia Programu rozvoja vidieka č. 4.1 a z vlastných zdrojov verejného obstarávateľa.

**18. Ekvivalent**

Umožňuje sa. Je možné tiež použiť ekvivalent materiálu na predmet zákazky podľa § 42 zákona č. 343/2015 Z.z. o verejnom obstarávaní v znení neskorších predpisov. Ekvivalent materiálu musí mať minimálne tú kvalitu a parametre ako požadovaný materiál uvedený v prílohe č. 2 – Návrh na plnenie kritérií – Cenová ponuka, parametre.

Lučenec, 15.03.2021

.....................................................

Milan Mrva

Prílohy:

Príloha č. 1 - Čestné vyhlásenie o zákaze vo VO

Príloha č. 2 – Návrh na plnenie kritérií - Cenová ponuka, parametre

Príloha č. 3 – Čestné vyhlásenie PO

Príloha č. 4 – Čestné vyhlásenie FO